ফিরল অন্ধকার অতীত, রোমিও’র ট্রেলারে শাহিদের বিধ্বংসী রূপ

ওয়েব ডেস্ক: মুক্তি পেল ‘ও’ রোমিও’-র ট্রেলার (O’Romeo Trailer), আর প্রথম ঝলকেই স্পষ্ট—এ কোনও সোজাসাপ্টা প্রেমকাহিনি নয়, বরং প্রেমের ভিতর দিয়েই হিংসা, ক্ষমতা আর নৈতিক ধ্বংসের এক ভয়ংকর যাত্রা। সেই সঙ্গে ফিরল পুরনো অতীত। এবার ট্রেলার লঞ্চের ইভেন্ট ছেড়ে হঠাৎই বেরিয়ে গেলেন নানা পটেকর। কিন্তু কী হয়েছে?

মুম্বই শহরের গলিঘুপচি, রক্তারক্তি, নাচাগানা আর প্রতিশোধ—সব কিছুকে এক সুতোয় বেঁধে ফিরলেন বিশাল ভরদ্বাজ। ‘ও রোমিও’ ছবিতে নয়ের দশকের অন্ধকার জগতের অন্যতম গ্যাংস্টার হুসেন উস্তারার জীবনকাহিনির আঁধারে শাহিদের চরিত্র সাজিয়েছেন পরিচালক বিশাল ভরদ্বাজ। যার সঙ্গে দাউদ ইব্রাহিমের একেবারে সাপে-নেউলে সম্পর্ক ছিল বলে শোনা যায়। মুম্বইয়ের আস্তাকুঁড়ে থেকে কীভাবে অন্ধকার সম্রাজ্যের দাপুটে ডন হয়ে ওঠে এই উস্তারা? শাহিদের চরিত্রের মাধ্যমে সেই নৈরাজ্যের কাহিনিই ফুটিয়ে তুলেছেন ভরদ্বাজ।

আরও পড়ুন: বিয়ে নিয়ে মুখ খুললেন ঋতিকা, থানায় অভিযোগ দায়ের অনিন্দিতার

ট্রেলার লঞ্চ ইভেন্টকে ঘিরে যেন বিপত্তি ঘটে। ও রোমিও’ ছবিটির ট্রেলার লঞ্চ হওয়ার কথা ছিল। সেই মতো ভেন্যুতে সঠিক সময় চলে আসেন নানা পটেকর (Nana Patekar)। অন্যদিকে সময় পেরিয়ে গেলেও দেখা মেলে না শাহিদ কাপুরের। অনুষ্ঠানের জায়গায় প্রায় দেড় ঘণ্টারও বেশি সময় অপেক্ষা করেন সময়ে বরাবর ‘পাংচুয়াল’ নানা পাটেকর। তবুও যখন শাহিদ কাপুর (Shahid Kapoor) আসেন না, ইভেন্ট শুরু হতে দেরি হয় তখন রাগ করে ট্রেলার লঞ্চ না করেই সেখান থেকে চলে যান অভিনেতা।